Einn sögufrægasti bíll kvikmyndasögunnar fór undir hamarinn í gærkvöldi á Mecum uppboðinu í Kissimmee í Flórída . Bíllinn er af gerðinni Ford Mustang GT frá 1968 og Steve McQueen ók honum í myndinni Bullitt . Lokatalan var hvorki meira né minna en 3,4 milljónir dollara sem eru 420 milljónir íslenskra króna . Bíllinn er í upprunalegu ástandi og aðeins ekinn 65.000 mílur frá upphafi . Þetta er hæsta verð sem fengist hefur fyrir Mustang bíl á uppboði , og einnig hæsta verð sem slegið hefur verið á uppboðinu í Mecum . Ekki hefur verið gefið upp hver keypti bílinn en kaupandi þarf alls að greiða 3,74 milljónir dollara með gjöldum uppboðshússins . Fyrsta boð var aðeins 3.500 dollarar að ósk eiganda bílsins , en verðið fór á einu andartaki í milljón dollara og í tvær milljónir á innan við mínútu . Bíllinn er í upprunalegu ástandi sem eykur enn við verðmæti hans . Sá sem keypti bílinn eftir að kvikmyndin var sýnd í október 1968 var starfsmaður hjá Warner Brothers . Sá seldi lögreglumanni í New Jersey bílinn sem seldi hann Robert Kiernan 1974 fyrir sex þúsund dollara . Robert lét bílinn aldrei af hendi , ekki einu sinni þegar Steve McQueen sóttist eftir honum árið 1977 . Sean Kiernan erfði bílinn eftir föður sinn og seldi bílinn á fyrrgreinda upphæð . Hann lét hafa eftir sér fyrir uppboðið að móðir hans hefði notað bílinn þar til að kúplingin bilaði árið 1980 en þá hafi honum verið lagt . Honum hefur því lítið sem ekkert verið ekið síðastliðin 40 ár og er Bullit bíllinn aðeins ekinn 65.000 mílur frá upphafi .